Nr. ___[image: ]






Nr. 1444 P/07.08.2026MINISTERUL EDUCAȚIEI ȘI CERCETĂRII
“COSTACHE NEGRUZZI” IAŞI
CIF 4701541
Str. Toma Cozma nr. 4, loc. Iaşi, cod 700555
Tel./fax.: 0232/210510, 0232/216373
colegiul_negruzzi@yahoo.com
www.colegiulnegruzzi.ro  
Operator de  date cu caracter personal înregistrat la ANSPDCP cu nr. 37068


ANUNȚ
privind organizarea concursului pentru ocuparea a trei posturi contractuale vacante
Colegiul Național „Costache Negruzzi” Iași, cu sediul în municipiul Iași, str. Toma Cozma nr. 4, organizează, în temeiul H.G. nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și al art. 30 din Legea nr. 53/2003 – Codul muncii, republicată, cu modificările și completările ulterioare, concurs pentru ocuparea următoarelor funcții contractuale de execuție:
1. Posturile scoase la concurs
	Denumirea postului
	Cod COR
	Norma și durata
	Probe de concurs

	Magaziner
	432102
	1 normă, perioadă nedeterminată
	Probă scrisă și interviu

	Bucătar
	512001
	1 normă, perioadă nedeterminată
	Probă practică și interviu

	Lenjereasă
	515103
	1 normă, perioadă nedeterminată
	Probă practică și interviu


Durata normală a timpului de muncă este de 8 ore/zi, 40 de ore/săptămână, conform contractului individual de muncă și programului aprobat de unitate.

Locul de muncă și de desfășurare a concursului: Colegiul Național „Costache Negruzzi” Iași, str. Toma Cozma nr. 4.
2. Condiții de participare
2.1. Condiții generale
Poate ocupa un post vacant persoana care îndeplinește condițiile prevăzute de art. 15 din Regulamentul-cadru aprobat prin H.G. nr. 1.336/2022:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime și, după caz, celelalte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana candidată incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, pentru domeniile prevăzute la art. 35 alin. (1) lit. h) din Regulamentul-cadru aprobat prin H.G. nr. 1.336/2022.
2.2. Condiții specifice
a) Magaziner – COD COR 432102
Cerințe: vârsta de minimum 21 de ani și îndeplinirea condițiilor pentru angajarea gestionarilor prevăzute de Legea nr. 22/1969, cu modificările și completările ulterioare;
Studii: studii medii absolvite cu diplomă de absolvire sau diplomă de bacalaureat;
Vechime în muncă: minimum 3 ani;
Vechime în specialitatea postului: poate constitui un avantaj; 
Competențe digitale de bază: operarea unei aplicații de gestiune, procesare de text și calcul tabelar;
Aptitudini, competențe și cerințe comportamentale: integritate, corectitudine și responsabilitate în gestionarea bunurilor; atenție la detalii și exactitate în întocmirea documentelor; capacitate de organizare a stocurilor și a activității; competențe digitale de bază; vigilență, autocontrol, comunicare și capacitate de lucru în echipă; respectarea strictă a procedurilor de recepție, depozitare, evidență, eliberare și inventariere a bunurilor.

b) Bucătar –COD  COR 512001
Studii: calificare profesională de bucătar, dovedită prin certificat de calificare/absolvire recunoscut potrivit legii;
Vechime în muncă: minimum 3 ani;
Vechime în specialitatea postului: poate constitui un avantaj; 
Competențe de a utiliza în siguranță echipamentele specifice postului;
Competențe transversale și profesionale: capacitate de organizare, atenție distributivă, autocontrol și lucru în echipă, dublate de integritate, responsabilitate, corectitudine.

c) Lenjereasă – COD COR 515103
Studii: studii medii sau studii profesionale absolvite, dovedite prin diplomă ori certificat de absolvire;
Vechime în muncă: minimum 3 ani;
Vechime în specialitatea postului: poate constitui un avantaj; 
Competențe de a utiliza în siguranță echipamentele, aparatura și produsele specifice postului și de a susține efortul fizic necesar activității;
Competențe transversale și profesionale: capacitate de organizare, atenție distributivă, autocontrol și lucru în echipă, dublate de integritate, responsabilitate, corectitudine.
3. Dosarul de înscriere
DOSARUL DE  CONCURS  va cuprinde următoarele documente conform art. 35, alin.(1) din H.G. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice:
a) formular de înscriere la concurs, conform modelului prevăzut la anexa nr. 2 la HG nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului. Modelul adeverinței este prevăzut în anexa nr. 3 la HG nr. 1336/2022;
f) certificat de cazier judiciar sau, după caz, extrasul de pe cazierul judiciar;
g) certificat medical emis în condițiile precizate de Ordinul comun M.S. – M.E.C. nr. 55-3335 din 26 februarie 2026;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința conține în clar numărul, data, numele emitentului și calitatea acestuia, în formatul standard stabilit  prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii;
i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
j) curriculum vitae, model comun european.

Copiile de pe actele prevăzute mai sus se prezintă însoţite de documentele originale, care se certifică pentru conformitatea cu originalul de către secretariatul comisiei de concurs.
Dosarul de concurs se depune la sediul Colegiului Național ”Costache Negruzzi” Iași, str. Toma Cozma nr. 4.
Datele de contact ale persoanei care asigură secretariatul: tel. 0232 210510, e-mail: colegiul_negruzzi@yahoo.com.

Concursul va consta în: 
· Selecția dosarelor: 25.08.2026.
Afișarea rezultatelor selecției dosarelor: 25.08.2026, după ora 14:00.
Termen pentru depunerea contestațiilor privind selecția dosarelor: 26.08.2026, până la ora 14:00.
Afișarea rezultatelor soluționării contestațiilor privind selecția dosarelor: 27.08.2026, după ora 14:00.
· Proba scrisă (postul de magaziner) și probele practice (posturile de bucătar  și lenjereasă):
Data și ora desfășurării: 31.08.2026, ora 09:00 pentru proba scrisă și 31.08.2026, ora 9.30 pentru proba practică 
Locul desfăşurării: Colegiul Național „Costache Negruzzi” din Iaşi, Strada Toma Cozma nr. 4
Afișarea rezultatelor probei scrise și ale probelor practice: 01.09.2026, după ora 14:00.
Termen pentru depunerea contestațiilor la proba scrisă/probele practice: 02.09.2026, până la ora 14:00.
Afișarea rezultatelor soluționării contestațiilor la proba scrisă/probele practice: 03.09.2026, după ora 15:00.
· Interviuri:
Data și ora desfășurării: magaziner – 04.09.2026, ora 09:00; bucătar– 04.09.2026, ora 09:30; lenjereasă – 04.09.2026, ora 10:00.
Locul desfăşurării: Colegiul Național „Costache Negruzzi” din Iaşi, Strada Toma Cozma nr. 4
Afișarea rezultatelor interviului: 04.09.2026, după ora 16:00.
Termen pentru depunerea contestațiilor la interviu: 07.09.2026, până la ora 15:00.
Afișarea rezultatelor soluționării contestațiilor la interviu: 08.09.2026, după ora 14:00.

Afișarea rezultatelor finale ale concursului: 09.09.2026, după ora 14:00.

Depunerea dosarelor: la secretariatul Colegiului Național „Costache Negruzzi” Iași, str. Toma Cozma nr. 4, până la data de 21.08.2026, ora 14:00.
Date de contact: telefon 0232 210510; e-mail: colegiul_negruzzi@yahoo.com.
4. Etapele și probele concursului
Concursul cuprinde următoarele etape, fiecare probă fiind eliminatorie:
1. selecția dosarelor de înscriere;
2. probă scrisă pentru postul de magaziner; probă practică pentru postul de bucătar calificat; probă practică pentru postul de lenjereasă;
3. interviu pentru candidații declarați admiși la proba scrisă/proba practică, după caz.
Pentru fiecare probă, candidații trebuie să obțină minimum 50 de puncte pentru a participa la proba următoare. Punctajul final se calculează ca medie aritmetică a punctajelor obținute la proba scrisă/proba practică și la interviu, după caz.
5. Calendarul concursului
	Nr. crt.
	Activitatea
	Data și ora

	1
	Publicarea anunțului la sediul și pe pagina de internet a unității, precum și transmiterea pentru publicare pe portalul posturi.gov.ro
	07.08.2026

	2
	Data-limită pentru depunerea dosarelor la secretariatul colegiului
	21.08.2026, ora 14:00

	3
	Selecția dosarelor de înscriere
	25.08.2026

	4
	Afișarea rezultatelor selecției dosarelor
	25.08.2026, după ora 14:00

	5
	Termenul pentru depunerea contestațiilor privind selecția dosarelor
	26.08.2026, până la ora 14:00

	6
	Afișarea rezultatelor soluționării contestațiilor privind selecția dosarelor
	27.08.2026, după ora 14:00

	7
	Proba scrisă – postul de magaziner
	31.08.2026, ora 09:00

	8
	Proba practică – postul de bucătar 
	31.08.2026, ora 09:30

	9
	Proba practică – postul de lenjereasă
	31.08.2026, ora 09:30

	10
	Afișarea rezultatelor probei scrise și ale probelor practice
	01.09.2026, după ora 14:00

	11
	Termenul pentru depunerea contestațiilor la proba scrisă/probele practice
	02.09.2026, până la ora 14:00

	12
	Afișarea rezultatelor soluționării contestațiilor la proba scrisă/probele practice
	03.09.2026, după ora 15:00

	13
	Interviu – postul de magaziner
	04.09.2026, ora 09:00

	14
	Interviu – postul de bucătar
	04.09.2026, ora 09:30

	15
	Interviu – postul de lenjereasă
	04.09.2026, ora 10:00

	16
	Afișarea rezultatelor interviului
	04.09.2026, după ora 16:00

	17
	Termenul pentru depunerea contestațiilor la interviu
	07.09.2026, până la ora 15:00

	18
	Afișarea rezultatelor soluționării contestațiilor la interviu
	08.09.2026, după ora 14:00

	19
	Afișarea rezultatelor finale ale concursului
	09.09.2026, după ora 14:00


6. Bibliografia și tematica
Bibliografia și tematica pentru fiecare post fac parte integrantă din prezentul anunț și sunt prezentate în anexele nr. 1–3. Actele normative se studiază în forma actualizată la data publicării anunțului.
7. Informații finale
Rezultatele etapelor concursului se afișează la sediul și pe pagina de internet a Colegiului Național „Costache Negruzzi” Iași. Contestațiile se depun la secretariatul unității, în termenele indicate în calendar.
Detalii despre concurs sunt publicate pe https://colegiulnegruzzi.ro/. Relații suplimentare se pot obține la sediul colegiului, la numerele de telefon 0232 210510 și 0232 216373 sau la adresa de e-mail colegiul_negruzzi@yahoo.com.

DIRECTOR,
Prof. dr. CAMELIA GAVRILĂ
ANEXA nr. 1
BIBLIOGRAFIA ȘI TEMATICA – MAGAZINER, -COD COR 432102
A. Bibliografia
1. Fișa postului de magaziner, - COD COR 432102, pusă la dispoziția candidaților.
2. Legea nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor, cu modificările și completările ulterioare – dispozițiile privind calitatea de gestionar, condițiile de încadrare, garanțiile și răspunderea.
3. Ordinul ministrului finanțelor publice nr. 2.634/2015 privind documentele financiar-contabile, cu modificările și completările ulterioare – Normele generale și modelele documentelor utilizate la recepția, evidența și eliberarea bunurilor.
4. Ordinul ministrului finanțelor publice nr. 2.861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii.
5. Ordonanța Guvernului nr. 20/1992 privind activitatea de metrologie, cu modificările și completările ulterioare – dispozițiile privind utilizarea mijloacelor de măsurare supuse controlului metrologic legal.
6. Regulamentul (CE) nr. 852/2004 privind igiena produselor alimentare – anexa II, cap. I, V, IX și XII.
7. Ordinul comun al ministrului sănătății și al ministrului educației nr. 2.209/4.469/2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă – modulul 1, nivelul II.
8. Legea securității și sănătății în muncă nr. 319/2006, cu modificările și completările ulterioare.
9. Legea nr. 307/2006 privind apărarea împotriva incendiilor, republicată, cu modificările și completările ulterioare.
B. Tematica
1. Noțiunea de gestionar; condițiile de încadrare; incompatibilități; garanții; răspunderea în legătură cu gestionarea bunurilor. 
2. Predarea-primirea gestiunii; recepția, păstrarea și eliberarea bunurilor; accesul în magazie și protejarea patrimoniului. 
3. Documentele financiar-contabile utilizate în gestiune: nota de recepție și constatare de diferențe, fișa de magazie, bonul de consum, avizul de însoțire și lista de inventariere. 
4. Organizarea și efectuarea inventarierii; confruntarea stocului faptic cu evidența scriptică; constatarea și raportarea diferențelor. 
5. Utilizarea legală și verificarea mijloacelor de cântărire și măsurare. 
6. Recepția alimentelor: documente, integritatea ambalajelor, lot, termen de valabilitate, temperatură, proveniență și conformitate. 
7. Depozitarea alimentelor: condiții de vecinătate, separare, temperaturi, monitorizare și aplicarea principiilor FEFO/FIFO. 
8. Trasabilitatea și gestionarea produselor neconforme, expirate sau deteriorate; consemnarea și raportarea neconformităților. 
9. Principiile alimentației sănătoase și alimentele nerecomandate copiilor și adolescenților, relevante pentru recepția și eliberarea produselor. 
10. Igiena personală, curățenia spațiilor de depozitare, prevenirea dăunătorilor, gestionarea deșeurilor și noțiunile fundamentale de igienă. 
11. Operarea de bază a aplicației de gestiune și a instrumentelor de procesare de text și calcul tabelar, în scopul evidenței stocurilor. 
12. Obligațiile lucrătorului privind securitatea și sănătatea în muncă și apărarea împotriva incendiilor. 
ANEXA nr. 2
BIBLIOGRAFIA ȘI TEMATICA – BUCĂTAR– COD COR 512001
A. Bibliografia
1. Fișa postului de bucătar, Cod COR 512001, pusă la dispoziția candidaților.
2. Regulamentul (CE) nr. 852/2004 privind igiena produselor alimentare – art. 5 și anexa II, cap. I, II, V, VIII, IX și XII.
3. Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare – dispozițiile aplicabile blocurilor alimentare și cantinelor.
4. Ordinul ministrului sănătății nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți.
5. Ordinul comun al ministrului sănătății și al ministrului educației nr. 2.209/4.469/2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă.
6. Legea securității și sănătății în muncă nr. 319/2006, cu modificările și completările ulterioare.
7. Legea nr. 307/2006 privind apărarea împotriva incendiilor, republicată, cu modificările și completările ulterioare.
B. Tematica
1. Principiile igienei alimentare; identificarea pericolelor; bune practici de igienă și aplicarea procedurilor bazate pe principiile HACCP. 
2. Recepția și verificarea materiilor prime; fluxul tehnologic; respectarea rețetarelor, gramajelor, timpilor și temperaturilor; porționarea și servirea preparatelor. 
3. Prevenirea contaminării încrucișate; separarea produselor crude de cele preparate; alergeni, intoleranțe și meniuri speciale. 
4. Igiena personală; starea de sănătate a manipulatorului; echipamentul de lucru și conduita în spațiul alimentar. 
5. Curățarea și dezinfecția spațiilor, suprafețelor, ustensilelor și echipamentelor; utilizarea produselor și gestionarea deșeurilor. 
6. Principiile alimentației sănătoase și alimentele nerecomandate copiilor și adolescenților. 
7. Trasabilitatea, probele alimentare, consemnarea temperaturilor și a neconformităților în evidențele unității. 
8. Utilizarea în siguranță a echipamentelor; obligațiile lucrătorului privind securitatea și sănătatea în muncă și apărarea împotriva incendiilor.
ANEXA nr. 3
BIBLIOGRAFIA ȘI TEMATICA – LENJEREASĂ - COD COR 515103
A. Bibliografia
1. Fișa postului de lenjereasă – COD COR 515103, pusă la dispoziția candidaților.
2. Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare – dispozițiile aplicabile spațiilor de cazare, grupurilor sanitare, curățeniei și întreținerii lenjeriei.
3. Ordinul comun al ministrului sănătății și al ministrului educației nr. 2.209/4.469/2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă.
4. Legea securității și sănătății în muncă nr. 319/2006, cu modificările și completările.
5. Legea nr. 307/2006 privind apărarea împotriva incendiilor, republicată, cu modificările și completările ulterioare.
B. Tematica
1. Circuitul textilelor murdare și curate: primire, sortare, evidență, transport intern, depozitare și predare; prevenirea recontaminării. 
2. Etapele procesului de spălare: alegerea programului, dozarea produselor, spălarea, dezinfecția, clătirea, stoarcerea, uscarea, călcarea și plierea. 
3. Identificarea tipurilor de textile, a simbolurilor de întreținere și a incompatibilităților; tratarea separată a lenjeriei cu risc biologic sau cu grad ridicat de murdărire. 
4. Utilizarea în siguranță a detergenților și dezinfectanților: etichetare, dozare, incompatibilități, depozitare, echipament individual de protecție și conduita în caz de incident. 
5. Utilizarea și verificarea vizuală a mașinilor de spălat, uscătoarelor și echipamentelor de călcat; semnalarea defecțiunilor și interdicția reparațiilor neautorizate. 
6. Curățarea, dezinfecția și ventilarea spațiului de spălătorie; colectarea deșeurilor și utilizarea rațională a apei, energiei și materialelor. 
7. Inventarierea, evidența și predarea-primirea lenjeriei; identificarea deteriorărilor și raportarea neconformităților. 
8. Igiena personală și obligațiile lucrătorului privind securitatea și sănătatea în muncă și apărarea împotriva incendiilor. 

